L 187/40
(22)
DA
Den Europæiske Unions Tidende
14.7.2022
Rogaland
Sokndal, Lund, Bjerkreim, Hjelmeland, Suldal og Sauda
4,8
Vestland
Kinn, Etne, Bømlo, Fitjar, Tysnes, Kvinnherad, Ullensvang, Eidfjord, Ulvik, Voss, Kvam, Samnanger, Vaksdal, Modalen, Austrheim, Fedje, Masfjorden, Gulen, Solund, Hyllestad, Høyanger, Vik, Sogndal, Aurland, Lærdal, Årdal, Luster, Askvoll, Fjaler, Sunnfjord, Bremanger, Stad, Gloppen og Stryn
6,6
Møre og Romsdal
De dele af Molde, der tidligere var Nesset og Midsund kommuner, de dele af Ålesund, der tidligere var Haram og Sandøy kommuner, Vanylven, Sande, Hareid, Ørsta, Stranda, Sykkylven, Vestnes, Rauma, Averøy, Gjemnes, Tingvoll, Sunndal, Surnadal, Smøla, Aure, Volda, Fjord og Hustadvika
9,5
På grundlag af tal pr.
1. januar 2020 har disse inddragne områder et samlet befolkningstal på 528 360 (16).
3.2.2.5.
Vu r d e r i n g a f d e n f l e k s i b l e t i l g a n g (23)
Punkt 169 i regionalstøtteretningslinjerne indeholder tre krav, som skal være opfyldt for at inddrage mindre områder fra en statistisk region på niveau 3, hvis denne region som helhed har en befolkningstæthed på over 12,5 indbyggere pr. km2.
(24)
For det første skal disse mindre områder have under 12,5 indbyggere pr. km2.
(25)
I henhold til tidligere praksis har både Tilsynsmyndigheden (17) og Kommissionen (18) vurderet befolkningstætheden for inddragne tyndt befolkede områder pr. niveau 3-region (statistiske regioner på niveau 3/NUTS-3-regioner).
Der er intet nyt i formuleringen af punkt 169, der lægger op til en anden fortolkning.
Tilsynsmyndigheden vil derfor følge samme praksis for de nye regionalstøtteretningslinjer.
(26)
Det følger af de data, der er præsenteret i tabel 2 ovenfor, at befolkningstætheden i de inddragne områder er under 12,5 indbyggere pr. km2, når de vurderes sammen på niveauet for deres statistiske region på niveau 3.
Befolkningstæ­ thedskravet opfyldes således for de inddragne områder.
(27)
For det andet skal de inddragne mindre områder være sammenhængende områder, der støder op til statistiske regioner på niveau 3 med under 12,5 indbyggere pr. km2.
På baggrund af de berørte områders grænser, jf. det grafiske kort i bilag III(a) til denne beslutning, konkluderer Tilsynsmyndigheden, at dette krav er opfyldt.
(28)
For det tredje må ombytningen ikke medføre, at den specifikke dækningskvote for c)-dækning, jf. punkt 167 i regionalstøtteretningslinjerne, overskrides.
I henhold til punkt 169, sidste punktum, i regionalstøtteretningslinjerne skal befolkningen i tyndt befolkede og meget tyndt befolkede områder vurderes sammen med henblik på denne vurdering.
Som præciseret i punkt 13 medtages befolkningen i de områder, der er både meget tyndt befolkede og tyndt befolkede, kun én gang, når overholdelsen af loftet for befolkningsdækning vurderes.
(29)
I henhold til bilag I til regionalstøtteretningslinjerne er Norges specifikke dækningskvote for c)-dækning 25,14 % af den samlede befolkning.
Både Tilsynsmyndigheden (19) og Kommissionen (20) har i henhold til tidligere praksis accepteret anvendelsen af nylige data for den samlede befolkning, når overholdelsen af loftet for befolkningsdækning vurderes.
Der er intet nyt i formuleringen af punkt 169, der indikerer, at denne praksis ikke ligeledes er kompatibel med de nye regionalstøtteretningslinjer.
Tilsynsmyndigheden anser derfor de norske myndigheders anvendelse af tal pr.
1. januar 2020 som acceptabel.
(16) Anmeldelsen, s. 3, tabel 1. (17) Se beslutningen om det norske regionalstøttekort 2014-2020, jf.
fodnote 6 ovenfor, punkt 18.
(18) Se stk.
7 og 15 i Kommissionens afgørelse af 27. marts 2014 om det svenske regionalstøttekort 2014–2020, SA37985 (2014/N) (EUT C 210 af 4.7.2014, s. 20).
(19) Se punkt 9 i EFTA-Tilsynsmyndighedens beslutning nr.
170/14/KOL af 24. april 2014 om det islandske regionalstøttekort 2014–2020 (EUT L 201 af 10.7.2014, s. 33).
(20) Se Kommissionens afgørelse om det svenske regionalstøttekort 2014-2020, jf.
fodnote 18 ovenfor, fodnote 2, punkt 10 og punkt 13-15.